Ǹdɔ ǹkúkúmá Dávid a ngányián, a kə́ə́ tɔbɔ Ńtondôbə ósū, nyé nâ: “Zá á nə̄ mā, ǎ Ńtí Ǹtondôbə, dzé é nə́ ndá dzama nâ wazu kwí ai ma vá ? 19Édí láyénē fə ngəle dzam á mís móé, ǎ Ńtí Ǹtondôbə ! Wabámǎn fə̄ ndá bod etúgā dzóe á mətǐŋ móe ású ényiŋ yázu oyǎb ósú. Etiligǎ mod dzílī, ǎ Ńtī Ǹtondôbə. 20Zǎ ébúg Dávid mə nə́ dzǎm bāg á yób á mākɔ́bɔ ai wa ? Amú wāmēn ó ngātɔ́b étūgā dzóe, ǎ Ńtī Ǹtondôbə. 21Ású ńkɔ̄bɔ̄ wóe ai ḿból ńnə̄m wóe wádiŋ, ńdɔ o ngábɔ é mvam nyí nâ wayə́gələ etúgā dzóe. 22Asú tē ó nə̄ mod ǹnén, ǎ Ǹtí Ǹtondôbə, amú dzóm yâvəgǎn kig ai wa, tɔ Zambá ḿfə̄ á sə̄ kig səsalá və wa anə́ ḿból bī ngáwóg ai məlɔ́ máán.